Τρίπολη (Πολωνία)

[μικρογραφία| [Γκντανσκ]]
[μικρογραφία| [Γκντίνια]]
[μικρογραφία| [Σόποτ (Πολωνία)|Σόποτ]]
Η **Τρίπολη** (, , , κασουβικά: *Trzëgard*) είναι μητροπολιτική περιοχή στη βόρεια Πολωνία (στο Βοεβοδάτο Πομερανίας), η οποία αποτελείται από τρεις πόλεις: Γκντανσκ, Γκντίνια και Σόποτ, καθώς και μικρές πόλεις που βρίσκονται κοντά τους. Βρίσκονται η μία δίπλα στην άλλη, στη σειρά στις ακτές του Κόλπου του Γκντανσκ της Βαλτικής Θάλασσας, στην Ανατολική Πομερανία (συχνά αναφέρεται ως Πομερηλία). Η μητροπολιτική περιοχή της Τρίπολης έχει πληθυσμό άνω του 1 εκατομμυρίου ανθρώπων.

Το όνομα *Trójmiasto* χρησιμοποιήθηκε ανεπίσημα ή ημιτυπικά μόνο, έως τις 28 Μαρτίου 2007, όταν υπογράφηκε *ο «Χάρτης Τρίπολης*» *(*πολωνικά: *Karta Trójmiasta* ) ως δήλωση της συνεργασίας των πόλεων.

## Οικονομία
Σχεδόν το 35% των φορολογουμένων από την Τρίπολη ανήκουν στις ομάδες μεσαίου και υψηλού φορολογητέου εισοδήματος (μέσος όρος για την Πολωνία 10%). Περίπου το 12% των φορολογουμένων ανήκουν στην ομάδα με το υψηλότερο φορολογητέο εισόδημα (μέσος όρος της Πολωνίας 3%).

## Πληθυσμός
Ο συνολικός πληθυσμός των 3 πόλεων που περιλαμβάνουν την Τρίπολη (Γκντανσκ + Γκντίνια + Σόποτ):

* 12/1960: 481.100 κάτοικοι (286.900 + 150.200 + 44.000)
* 12/1970: 604.800 κάτοικοι (365.600 + 191.500 + 47.700)
* 12/1975: 693.800 κάτοικοι (421.000 + 221.100 + 51.700)
* 12/1980: 744.400 κάτοικοι (456.700 + 236.400 + 51.300)
* 12/2004: 754.960 κάτοικοι (460.524 + 253.650 + 40.785)
* 12/2006: 748.126 κάτοικοι (456.658 + 251.844 + 39.624)
* 12/2019: 752.954 κάτοικοι (470.907 + 246.348 + 35.719)

Η μητροπολιτική περιοχή της Τρίπολης περιλαμβάνει επίσης τις Βεϊχερόβο, Ρέντα, Ρούμια, Προυστς Γκντάνσκι και πολλές άλλες κοινότητες. Ο συνολικός πληθυσμός το 2006 ήταν 1.100.500, σε μια έκταση 1580,69 χλμ².

Η συνεχόμενη αστική περιοχή της Τρίπολης περιλαμβάνει τις ακόλουθες πόλεις:

Σύμφωνα με την επίσημη δημοσίευση της Ευρωπαϊκής Ένωσης, ο πληθυσμός της μεγαλύτερης αστικής ζώνης της Τρίπολης είναι 1 098 379 κάτοικοι.

## Εκπαίδευση
Η Τρίπολη είναι ένα σημαντικό κέντρο εκπαίδευσης.

* Γκντανσκ: Αριθμός πανεπιστημίων: 13 (2010), Αριθμός φοιτητών: 52.436 (2009), Αριθμός αποφοίτων: 10.439 (2001)
* Γκντίνια: Αριθμός πανεπιστημίων: 7 (2010), Αριθμός φοιτητών: 21.362 (2010)

* Ακαδημία Φυσικής Αγωγής του Γκντανσκ
* Ακαδημία Καλών Τεχνών του Γκντανσκ
* Ακαδημία Μουσικής του Γκντανσκ
* Ναυτικό Πανεπιστήμιο της Γκντίνια
* Πολωνική Ναυτική Ακαδημία της Γκντίνια
* Ιατρικό Πανεπιστήμιο του Γκντανσκ
* Πανεπιστήμιο του Γκντανσκ
* Τεχνολογικό Πανεπιστήμιο του Γκντανσκ
* Πανεπιστήμιο Ανθρωπιστικών και Κοινωνικών Επιστημών του Σόποτ
* Πανεπιστήμιο Εφαρμοσμένων Επιστημών του Σόποτ
* Σχολή Τραπεζικών του Γκντανσκ
* Κολλέγιο Διοίκησης του Γκντανσκ
* Ανώτατη Σχολή Ανθρωπιστικών Επιστημών του Γκντανσκ
* Σχολή Διοίκησης του Γκντανσκ
* Κοινωνική Οικονομική Ανώτατη Σχολή του Γκντανσκ
* Ανώτατη Σχολή Τουρισμού και Ξενοδοχειακής Βιομηχανίας του Γκντανσκ
* Ακαδημία Διεθνών Οικονομικών και Πολιτικών Σχέσεων της Γκντίνια
* Πανεπιστήμιο Επιχειρήσεων και Διοίκησης «Κφιατκόφσκι» της Γκντίνια
* Πομερανική Ανώτατη Σχολή Ανθρωπιστικών Επιστημών της Γκντίνια
* Ανώτατη Σχολή Φυσικού Πολιτισμού και Τουρισμού του Σόποτ
* Κολλέγιο Σόποτ

## Κλίμα
Η Τρίπολη έχει εύκρατο κλίμα με ζεστά καλοκαίρια και κρύους χειμώνες που μπορεί να είναι πολύ έντονοι. Η βροχή είναι δυνατή όλο τον χρόνο. Το καλοκαίρι είναι η καλύτερη στιγμή για επίσκεψη όταν οι θερμοκρασίες κυμαίνονται από 20° C έως 30° C, αλλά τα βράδια μπορεί να είναι αρκετά δροσερά ώστε να απαιτείται πουλόβερ. Οι χειμώνες είναι υγροί, κρύοι και γκρίζοι.

## Αθλητισμός
[μικρογραφία| Η [PGE Arena στο Γκντανσκ.]]
Η Τρίπολη έχει έναν αριθμό επαγγελματικών ομάδων, οι οποίες αγωνίζονται στην καλαθοσφαίριση, στην πετοσφαίριση, στο speedway, στο ράγκμπι γιούνιον, στη χειροσφαίριση και στο ποδόσφαιρο.

Οι πιο γνωστοί ποδοσφαιρικοί σύλλογοι, που αγωνίζονται στο Ντέρμπι της Τρίπολης, είναι οι Λέχια Γκντανσκ και Άρκα Γκντίνια, με τις δύο να διαθέτουν επίσης πολύ επιτυχημένες ομάδες ράγκμπι γιούνιον (ΡΚ Άρκα και ΡΚ Λέχια). Υπάρχει μια τρίτη κορυφαία ομάδα ράγκμπι γιούνιον, η Ογκνίβο Σόποτ, που κάνει την Τρίπολη την πρωτεύουσα του ράγκμπι γιούνιον στην Πολωνία. Ο τρίτος ποδοσφαιρικός σύλλογος είναι η Μπάουτικ Γκντίνια.

Η Βιμπζέζε Γκντανσκ είναι η ομάδα speedway της Τρίπολης, η οποία είναι πρώην πολυαθλητικός σύλλογος, που τώρα το μόνο άλλο εναπομένων τμήμα του είναι η επανενεργοποιημένη ομάδα χειροσφαίρισης, δέκα φορές πρώην πρωταθλητές ανδρών Πολωνίας.

Οι Ασέκο Γκντίνια και Τρεφλ Σόποτ είναι οι δύο επαγγελματικές ομάδες καλαθοσφαίρισης ανδρών, ενώ η Λότος Γκντίνια είναι η γυναικεία ομάδα καλαθοσφαίρισης.

## Μεταφορές
μικρογραφία| Περιφερειακός της Τρίπολης
Η Τρίπολη διαθέτει ένα καλά ανεπτυγμένο σύστημα δημόσιων μεταφορών.

Η ανάπτυξη της Τρίπολης ομαλοποιήθηκε με την κατασκευή του προαστιακού σιδηροδρόμου (*Szybka Kolej Miejska*) το 1951, ενώνοντας ολόκληρη την περιοχή από το Ττσεφ μέσω των Γκντανσκ, Σόποτ (1953), Γκντίνια (1956), Ρέντα, Ρούμια έως το Βεϊχερόβο (1957).

Η ραχοκοκαλιά της Τρίπολης είναι ο εσωτερικός αυτοκινητόδρομος. Ξεκινά από το Γκντανσκ και περνά από τις Σόποτ, Γκντίνια, Ρούμια και Ρέντα στο Βεϊχερόβο. Αποτελείται από 2-4 λωρίδες σε κάθε κατεύθυνση.

Το 1975 κατασκευάστηκε ο περιφερειακός αυτοκινητόδρομος με διαχωριστική νησίδα. Αρχίζει κοντά στο Προυστς Γκντάνσκι και περνάει από τις δυτικές περιοχές του Γκντανσκ έως την Γκντίνια-Χιλόνια.
[μικρογραφία| [Προαστιακός σιδηρόδρομος Τρίπολης]]
Υπάρχει ένα σχέδιο για τη δημιουργία μιας νέας γραμμής του προαστιακού σιδηροδρόμου για τη σύνδεση της PGE Arena με το Αεροδρόμιο Γκντανσκ «Λεχ Βαουένσα».

### Σιδηρόδρομος

#### Προαστιακός σιδηρόδρομος
Η περιοχή της Τρίπολης εξυπηρετείται από τον προαστιακό σιδηρόδρομο Τρίπολης (πολωνικά: *Szybka Kolej Miejska, SKM*). Λειτουργεί πολλές διαδρομές στην περιοχή, ενεργώντας εν μέρει ως σιδηροδρομική γραμμή που συνδέει τις εξωτερικές πόλεις και τα χωριά της περιοχής μεταξύ τους και τις κεντρικές πόλεις του Γκντανσκ, της Γκντίνια και του Σόποτ, και εν μέρει ως ένα είδος υπηρεσίας μετρό ή ελαφρού σιδηροδρόμου στον αστικό πυρήνα με επίκεντρο τις τρεις κύριες πόλεις. Οι συχνότητες κυμαίνονται από κάθε 6 λεπτά κατά τις ώρες αιχμής στο κύριο κοινό τμήμα μεταξύ Γκντανσκ και Γκντίνια και έως 30 λεπτά στα πιο απομακρυσμένα άκρα. Το τοπικό σιδηροδρομικό δίκτυο είχε ενοποιητική επίδραση στην αστική περιοχή από τότε που άρχισε να λειτουργεί το 1951, δημιουργώντας μια συχνή και αξιόπιστη υπηρεσία που συνδέει τους διάφορους οικισμούς της περιοχής.

Το 2015, άνοιξε ο Πομερανικός Μητροπολιτικός Σιδηρόδρομος (*Pomorska Kolej Metropolitalna*, PKM), που συνδέει το κεντρικό σιδηροδρομικό σταθμό Γκντανσκ Βζεστς με το Αεροδρόμιο Γκντανσκ «Λεχ Βαουένσα». Η γραμμή 19,5 χιλιομέτρων παρέχει επίσης συνδέσεις με το δίκτυο του προαστιακού σιδηροδρόμου στα τερματικά του βορρά και του νότου.

#### Υπεραστικός σιδηρόδρομος
Η περιοχή είναι καλά συνδεδεμένη με την υπόλοιπη περιοχή της Πομερανίας, καθώς και με την Πολωνία και την υπόλοιπη Ευρώπη. Το δίκτυο Polregio παρέχει μια περιφερειακή σιδηροδρομική υπηρεσία που συνδέει τις πόλεις της Πομερανίας. Ο κεντρικός σιδηροδρομικός σταθμός Γκντανσκ και ο κεντρικός σιδηροδρομικός σταθμός Γκντίνια χρησιμεύουν ως σημαντικοί σιδηροδρομικοί κόμβοι για την περιοχή, με αυτούς τους σταθμούς και αρκετούς άλλους να προσφέρουν υπεραστικές υπηρεσίες σε πόλεις γύρω από την Πολωνία και σε άλλες χώρες, που λειτουργούν από τους Πολωνικούς Κρατικούς Σιδηροδρόμους υπό την επωνυμία PKP Intercity. Οι περισσότεροι από τους σταθμούς που εξυπηρετούνται από περιφερειακό και υπεραστικό σιδηρόδρομο αποτελούν επίσης μέρος του προαναφερθέντος δικτύου του προαστιακού σιδηροδρόμου.

### Αεροδρόμιο
[μικρογραφία| [Αεροδρόμιο Γκντανσκ «Λεχ Βαουένσα»]]
Το Αεροδρόμιο Γκντανσκ «Λεχ Βαουένσα» είναι ένα από τα τρία κύρια διεθνή αεροδρόμια της Πολωνίας. Η θέση του συνδέεται με ένα καλά αναπτυγμένο δίκτυο εσωτερικών και διεθνών συγκοινωνιακών συνδέσεων που παρέχονται ως απάντηση στην αυξανόμενη ζήτηση για επαγγελματικά και τουριστικά ταξίδια.

Το αεροδρόμιο του Γκντανσκ βρίσκεται μόλις 10 χιλιόμετρα από το κέντρο του Γκντανσκ, περίπου την ίδια απόσταση από το κέντρο του Σόποτ και 23 χλμ. από το κέντρο της Γκντίνια. Το συνεχώς διευρυνόμενο οδικό σύστημα που συνδέει το αεροδρόμιο με τα κέντρα της πόλης επιτρέπει στους οδηγούς να καλύψουν τις αποστάσεις σε περίπου 15-20 λεπτά. Η κοντινή γειτνίαση με την παράκαμψη της Τρίπολης και τις διασταυρώσεις με τους κρατικούς αυτοκινητόδρομους 1, 6 και 7 διευκολύνουν την πρόσβαση από περιοχές εκτός της Τρίπολης. Η βολική τοποθεσία του αεροδρομίου διευκολύνει τους ταξιδιώτες και τους μεταφορείς φορτίων να μεταφέρουν από το αεροδρόμιο στον δρόμο, καθώς και στο σιδηροδρομικό δίκτυο και τους λιμένες. Το Αεροδρόμιο Γκντανσκ «Λεχ Βαουένσα» έχει τη δική του σιδηροδρομική πλευρά που μπορεί να χρησιμοποιηθεί για τον χειρισμό μεγάλου όγκου φορτίου που αποστέλλεται αεροπορικώς.

Το αποτελεσματικό αεροδρόμιο του Γκντανσκ λειτουργεί ακόμη και με τα μεγαλύτερα αεροπλάνα και επιτρέπει σε χιλιάδες τουρίστες να επισκέπτονται την Πομερανία κάθε μέρα. Ακριβώς μπροστά από την κύρια είσοδο του τερματικού σταθμού επιβατών, οι επισκέπτες μπορούν να βρουν ένα λεωφορείο που θα τους μεταφέρει στο κέντρο της πόλης. Μπορούν επίσης να επιλέξουν να πάρουν ταξί που θα τους μεταφέρει όπου θέλουν να πάνε στην περιοχή της Τρίπολης σε σχετικά μικρή τιμή.

**Μετακινήση από/προς το αεροδρόμιο με λεωφορείο**

* από/προς το Γκντανσκ Βζεστς- γραμμή 110
* από/προς το Γκντανσκ - γραμμή 210
* από/προς τον Κεντρικό Σιδηροδρομικό Σταθμό Γκντανσκ Βζεστς/Γκντανσκ - νυχτερινή γραμμή N3
* από/προς τον Κεντρικό Σιδηροδρομικό Σταθμό Γκντίνια - γραμμή SKM/PKM

μικρογραφία| Τερματικό επιβατών στο αεροδρόμιο του Γκντανσκ

### Πλοία
**Συνδέσεις φέριμποτ με Γκντίνια, Σόποτ και Γκντανσκ:**

* Γκντίνια - Κάρλσκρουνα - Γκντίνια (Stena Line)
* Γκντίνια - Χάνκο (Finnlines), μόνο υπηρεσία μεταφοράς εμπορευμάτων
* Γκντανσκ - Νινασάμν - Γκντανσκ (Polferries)

### Λεωφορεία
Η ποικιλία και οι πολλές συνδέσεις κάνουν το ταξίδι γύρω από την Τρίπολη και τις γύρω περιοχές πολύ εύκολο. Ένα από τα πιο δημοφιλή μέσα μεταφοράς στο Βοεβοδάτο Πομερανίας είναι το δημόσιο λεωφορείο. Υπάρχει μεγάλος αριθμός γραμμών λεωφορείων και καλύπτουν κάθε περιοχή των τριών πόλεων της μητρόπολης. Στην Γκντίνια, εκτός από τα κανονικά λεωφορεία, υπάρχουν επίσης και τρόλεϊ.

## Δείτε επίσης
* Κασουβία
* Ελάσσων Κασουβική Τρίπολη, η οποία βρίσκεται ακριβώς βορειοδυτικά της Τρίπολης
* Πάρκο Τοπίου Τρίπολης

## Παραπομπές
 

## Εξωτερικοί σύνδεσμοι
* Εικονική περιήγηση στην όμορφη ακτή της Γκντίνια-Ορλόβο
* Σύστημα μεταφορών του Γκντανσκ (πολωνικά, αγγλικά)
* Σύστημα μεταφορών της Γκντίνια (πολωνικά)
* SKM (Προαστιακός σιδηρόδρομος) - χάρτης (πολωνικά)
* Χρονοδιάγραμμα δημόσιας συγκοινωνίας της Τρίπολης
* Χάρτης και οδηγός για τον οικισμό (πολωνικά, αγγλικά)
* Χάρτης της πυκνότητας του πληθυσμού στην αστική περιοχή 
* Τρίπολη για τουρίστες από τη Σκανδιναβία (αγγλικά)
* Πόλη της Γκντίνια (πολωνικά, αγγλικά, γερμανικά, σουηδικά, δανικά, γαλλικά, ρωσικά)
* Πόλη του Σόποτ (πολωνικά, αγγλικά, γερμανικά, γαλλικά, RUρωσικά
* Πόλη του Γκντανσκ  (πολωνικά, αγγλικά)
* Τουριστική Πύλη Βοεβοδάτου Πομερανίας  (πολωνικά, αγγλικά, γερμανικά, γαλλικά, ρωσικά)
* Εκδρομή στην Τρίπολη (αγγλικά)
* Πομερανικό Πάρκο επιστημών και Τεχνολογίας στην Γκντίνια  (πολωνικά, αγγλικά, γερμανικά, γαλλικά, ιταλικά, δανικά)

Κατηγορία:Μητροπολιτικές περιοχές της Πολωνίας
Κατηγορία:Γεωγραφία του Βοεβοδάτου Πομερανίας
Κατηγορία:Γκντανσκ
Κατηγορία:Γκντίνια
Κατηγορία:Σόποτ (Πολωνία)